[pic] | AZ EURÓPAI KÖZÖSSÉGEK BIZOTTSÁGA |

Brüsszel, 9.10.2006

COM(2006) 579 végleges

2006/0184 (CNS)

Javaslat

A TANÁCS HATÁROZATA

a Moldovának nyújtott makroszintű pénzügyi támogatásról

(előterjesztő: a Bizottság) {SEC(2006) 1258}

INDOKOLÁS

A JAVASLAT HÁTTERE |

110 | A javaslat indokolása és célkitűzései A Bizottság a moldovai fizetési mérleg javítása és monetáris tartalékok képzése céljából, segély formájában, legfeljebb 45 millió euro összegű Moldovának nyújtott makroszintű pénzügyi támogatást javasol. A javasolt támogatás enyhíti Moldovának a gazdasági program végrehajtásával kapcsolatos pénzügyi gondjait. A javasolt támogatás lehetővé teszi és ösztönzi a hatóságoknak az EU-Moldova európai szomszédságpolitikai cselekvési tervben, és a gazdaság növekedésére és a szegénység csökkentésére irányuló stratégiai dokumentumban szereplő reformok végrehajtására irányuló erőfeszítéseit. A javasolt makroszintű pénzügyi támogatás rendkívüli jellegű, ideje korlátozott, kiegészíti a Bretton Woods-i intézmények, kétoldalú adományozók és a Párizsi Klub által nyújtott támogatást, emellett az IMF által támogatott PRGF-megállapodás végrehajtásának előrehaladásától fog függeni. Az intézkedésre olyan időszakban kerül sor, amikor az európai szomszédsági politika keretében elmélyülnek az EU és Moldova közötti kapcsolatok. |

120 | Általános háttér A piacgazdaságra való áttérés kezdeti szakaszában járó Moldova sikeresen végrehajtott egy sor első generációs reformot. Ezt követően a kilencvenes évek vége felé és a jelenlegi évtized kezdetén a reformok lelassultak és fokozódott a kormányzati beavatkozás mértéke a gazdaságban. Ezzel összefüggésben a Bretton Woods-i intézmények beszüntették a politikai jellegű hitelezést. Emiatt két uniós, Moldovának nyújtott makroszintű pénzügyi művelet – egy 2000-ben elfogadott 15 millió eurós kölcsön és egy ugyanilyen összegű, 2002-ben elfogadott segély[1] – végrehajtására nem kerülhetett sor. Ebben az időszakban Moldova GDP-je évente átlagosan 7%-os ütemben nőtt. A növekedést a külföldön munkát vállalók nagy volumenű – idővel a GDP több mint 30%-át kitevő – hazautalásai által gerjesztett hazai kereslet vezérelte. 2005-re Moldova egy főre jutó (dollárban számított) GDP-je több mint megkétszereződött a 2000-es szinthez képest. Mindazonáltal a 812 USA dolláros szint még mindig a legalacsonyabb Európában. Moldova az egyetlen európai ország, amelyet a Világbank alacsony jövedelműnek minősít. 2004–2005 felé a strukturális reformok újból feltűntek a moldovai politikai programben, nevezetesen akkor amikor a kormány elfogadta a gazdasági növekedésre és a szegénység megszüntetésére irányuló stratégiai dokumentumot. A kormány reformok iránti elkötelezettségét uniós törekvései is megerősítették, amit az EU-Moldova európai szomszédságpolitikai cselekvési terv 2005. februári elfogadása fémjelez. 2005 legnagyobb részében a kormány a stabilizáció és a reformok iránti megújult elkötelezettséget demonstrálni hivatott gazdaságpolitikát követett. Az elért eredmények fényében 2005 vége felé a hatóságok és az IMF megbeszéléseket kezdeményeztek egy, az IMF-fel kötendő finanszírozási megállapodással támogatott új programról. 2006 februárjában megállapodás született a program paramétereiről és 2006 májusában az IMF igazgatótanácsa elfogadta a szegénység csökkentésére és a növekedésre irányuló eszközön (PRGF) alapuló, három évre szóló megállapodást. A megállapodás elfogadását követően az úgynevezett houstoni feltételekre épülő megállapodást kötöttek a Moldova hitelezőit tömörítő Párizsi Klubbal a felhalmozódott hátralékok és a program időszaka alatt esedékessé váló törlesztések átütemezéséről. A megállapodás egyik fő célja az volt, hogy segítse a kormányt a Moldova és a hitelezők közötti kapcsolatok helyreállításában. A PRGF-program célja a makrogazdasági stabilitás fenntartása és ezáltal a növekedés ösztönzése és a szegénység csökkentése, különösen a továbbra is jelentős külföldi hazautalásoknak és az importált energia lényegesen magasabb árának fényében. A program alapján a hatóságok kötelezettséget vállaltak arra, hogy a költségvetési hiányt a GDP 0,5%-ára csökkentik, míg a nemzeti bank célja, hogy 2008-ig három havi importnak megfelelő szintre növelje a devizatartalékokat. Az elsőbbséget élvező strukturális szakpolitikai intézkedések közé különösen a külkereskedelmi liberalizációra, a felelős vállalatirányítás meghonosítására, a bankszektor reformjára és az adóigazgatásra vonatkozó intézkedések tartoznak A program elfogadásának idején azt feltételezték, hogy a tervezett szakpolitikai intézkedésekkel elérhető a GDP 2006-ban 6%-os, 2007–2008-ban pedig 5%-os bővülése, az infláció fokozatos, 7%-ra történő csökkentése 2008 végéig, valamint a folyó fizetési mérleg hiányának a GDP 5%-a körüli értékre csökkentése. A programot azonban igen szélsőséges külső feltételek mellett kell végrehajtani. Már 2005-ben – főként az olajárak erős növekedése miatt – meredeken emelkedni kezdett Moldova kereskedelmi és folyó fizetési mérlegének hiánya. 2006 kezdete óta Moldova fizetési mérlegét további sokkhatások érték – a Gazprom, az oroszországi gázmonopólium úgy döntött, hogy a Moldovának szállított gáz ezer köbméterenkénti árát 2006 januárjától 80 USA dollárról 110 USA dollárra, júliustól pedig 160 USA dollárra emeli, emellett Oroszország tiltás alá helyezte a Moldovából érkező bor- és alkoholimportot –, amelyek eredményeképp jelentősen csökkentek a PRGF-program célkitűzésének megvalósítási esélyei. Moldova külső mérlegeinek gyengülő pozíciói megnehezítik a kormánynak a gazdasági növekedésre és a szegénység csökkentésére irányuló stratégiai dokumentumban foglalt középtávú célkitűzései, valamint az EU-Moldova európai szomszédságpolitikai cselekvési terv céljai elérését is. A moldovai gazdasági helyzet alakulása miatt szükségessé vált elsősorban a PRGF-program módosítása, másodsorban a jelenlegi finanszírozást kiegészítő, további rendkívüli finanszírozás bevonása. Az EU a múltban több ízben nyújtott makroszintű pénzügyi támogatást Moldovának a fizetési mérleget ért sokkhatások kiegyensúlyozására. A Bizottság úgy ítéli meg, hogy a jelenlegi helyzetben ugyanilyen támogatás nyújtása indokolt. Az EU makroszintű pénzügyi támogatása 2007-ben és 2008-ban hozzájárulna Moldova külső finanszírozási kötelezettségeinek teljesítéséhez. Ezt az EU és Moldova közötti együttműködésnek az európai szomszédsági politika keretében megvalósuló elmélyülése is szavatolja. Moldova az európai szomszédsági politika 2004-es indítása óta az EU partnerországa. Moldováról az is elmondható, hogy – Ukrajnával együtt – az egyetlen olyan keleti szomszéd ország, amely jelenleg európai szomszédságpolitikai cselekvési tervet hajt végre. Az európai szomszédsági politika célja az EU és a partnerországok közötti egyre szorosabb kapcsolat kialakítása, egymást meghaladó együttműködési szintek átlépése, a politikai együttműködés elmélyítése kül- és biztonságpolitikai téren és, Moldova esetében, a Dnyeszteren túli konfliktus megoldásában, továbbá a gazdaság növekedésének és a szegénység csökkentésének elősegítése. |

130 | Hatályos rendelkezések a javaslat területén Nincs |

140 | Összhang az Unió egyéb szakpolitikáival és célkitűzéseivel Az EU és Moldova közötti kapcsolatok az európai szomszédsági politika elindítása óta komolyabb szakaszba léptek. A makroszintű pénzügyi támogatás eszközével nyújtott közösségi segítség hozzájárulhat a Moldovával való kétoldalú kapcsolatok megerősítéséhez. A tervek szerint 2007-től kezdve Moldova számára hozzáférhetővé válik az Európai Szomszédsági és Partnerségi Támogatási Eszköz (ENPI), amely költségvetési támogatás formájában nyújtott segítséget is lehetővé tesz. A Moldovát támogató ágazati és/vagy általános költségvetési támogatási programok várhatóan az ENPI működőképességének kezdetétől megindulnak. A közeljövőben azonban nem számolnak az ENPI szerinti költségvetési támogatásból eredő kifizetésekkel. Sőt, az ENPI szerinti költségvetési támogatás, amelyet közép- és hosszú távú strukturális politikák támogatására terveztek, nem igazítható megfelelően Moldova jelenlegi, főként a fizetési mérleget ért sokkhatásokból eredő nehézségeihez. A makroszintű pénzügyi támogatásból származó finanszírozás várhatóan jóval az ENPI szerinti, esetleges költségvetési támogatás előtt megvalósulhat. A makroszintű pénzügyi támogatás rövid távú eszközként egyedi jelleggel kezeli Moldova jelenlegi – a jelentősen romló külső gazdasági környezetből eredő –, sürgős külső finanszírozási igényeit. Mindazonáltal a makroszintű pénzügyi támogatás eközben az EU-Moldova cselekvési tervben és a gazdaság növekedésére és a szegénység csökkentésére irányuló stratégiai dokumentumban tervezett strukturális reformokat is elősegíti. |

AZ ÉRDEKELT FELEKKEL FOLYTATOTT KONZULTÁCIÓ ÉS HATÁSVIZSGÁLAT |

Konzultáció az érdekelt felekkel |

219 | Mihail Pop, Moldova pénzügyminisztere, 2006 májusában pénzügyi segítséget kért az Európai Közösségtől. A Bizottság szolgálatai e bizottsági javaslat előkészítése közben a támogatási igény megvitatása céljából kapcsolatba léptek a Nemzetközi Valutaalappal, a Világbankkal és a bilaterális adományozókkal. A javaslat benyújtása előtt a Bizottság konzultációt folytatott a Gazdasági és Pénzügyi Bizottsággal. A tanácsi határozat elfogadása után a Bizottság szolgálatai egyetértési nyilatkozatot írnak alá a moldovai hatóságokkal, és megkötik velük a segélymegállapodást, amelyben rögzítik a támogatás végrehajtási módját. |

Szakvélemények összegyűjtése és felhasználása |

229 | Nem volt szükség külső szakvéleményekre. |

230 | Hatásvizsgálat Mivel a makroszintű pénzügyi támogatás politikai eszköz, különösen alkalmas a moldovai kormányzat által a költségvetés rövid, illetve középtávú fenntarthatóságának javítása érdekében tett erőfeszítések elősegítésére. A makroszintű pénzügyi támogatás azonnali hatást gyakorol Moldova fizetési mérlegére és monetáris tartalékaira, ekképpen hozzájárul a gazdasági program végrehajtásával kapcsolatos pénzügyi gondok enyhítéséhez. A közösségi támogatás segíti a hatóságokat az EU-Moldova európai szomszédságpolitikai cselekvési tervben és a gazdaság növekedésére és a szegénység csökkentésére irányuló stratégiai dokumentumban meghatározott rövid és középtávú reformok végrehajtásában. |

A JAVASLAT JOGI ELEMEI |

305 | A javasolt fellépés összefoglalása A Közösség segély formájában nyújtott, legfeljebb 45 millió euro összegű makroszintű pénzügyi támogatást ad Moldova számára. A támogatást két év alatt, három részletben bocsátják rendelkezésre. A program végrehajtási időszaka egy évvel meghosszabbítható. A támogatást a Bizottság bonyolítja le, megállapodva a hatóságokkal a segély részleteinek kifizetéséhez kapcsolódó speciális gazdaságpolitikai és pénzügyi feltételekről. A költségvetési rendelettel összeegyeztethető, csalás és egyéb szabálytalanságok elleni speciális rendelkezéseket megfelelőképpen figyelembe kell venni. |

310 | Jogalap A Szerződés 308. cikke |

329 | A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazandó. |

Az arányosság elve A javaslat a következő ok(ok) miatt megfelel az arányosság elvének: |

331 | A támogatás összege nagyjából megfelel Moldova 2007–2008 közötti, fennmaradó finanszírozási igénye egy harmadának. Ez – figyelembe véve a bilaterális adományozók és hitelezők, valamint általánosságban a nemzetközi adományozói közösség által Moldovának nyújtott támogatást – megfelelő szintű tehermegosztást jelent a Közösség számára. A támogatás teljes mértékben összeegyeztethető a moldovai gazdaságpolitikai dokumentumokban – például az IMF-fel kötött PRGF-megállapodás szerinti, 2006 májusában jóváhagyott gazdasági és pénzügypolitikai nyilatkozatban – már rögzített makrogazdasági célokkal. Az összeegyeztethetőség fennáll a 2004 májusában jóváhagyott, a gazdaság növekedésére és a szegénység csökkentésére irányuló stratégiai dokumentumban, valamint a 2005. februárban elfogadott EU-Moldova európai szomszédságpolitikai cselekvési tervben vázolt hosszabb távú politikai célkitűzésekkel is. A segély részleteinek kifizetéséhez csatolt speciális feltételek tekintetében a Bizottság korlátozott számú területre kíván összpontosítani, ideértve különösen az államháztartás irányítását. A Bizottság esetleg különösen fontos – az EU-Moldova európai szomszédságpolitikai cselekvési tervben ennek megfelelően meghatározott – specifikus ágazati szakpolitikák bevonását is megfontolhatja. |

Az eszközök megválasztása |

341 | Javasolt eszközök: egyéb. |

342 | Egyéb eszközök a következő ok(ok) miatt nem lennének megfelelőek: A makroszintű pénzügyi támogatási eszközről szóló keretszabályozás hiányában csupán a Szerződés 308. cikke szerinti eseti tanácsi határozatok állnak rendelkezésre e támogatás jogi eszközeként. |

KÖLTSÉGVETÉSI VONATKOZÁSOK |

401 | A támogatás a 2007-es kötelezettségvállalási előirányzatok 01 03 02. sorából (Makrogazdasági támogatás) finanszírozható, a 2007-es EK-költségvetés elfogadásától függően, 2007-es és 2008-as kifizetésekkel. |

TOVÁBBI INFORMÁCIÓK |

Felülvizsgálati/módosító/megszüntetési záradék |

533 | A javaslat megszüntetési záradékot tartalmaz. |

1. 2006/0184 (CNS)

Javaslat

A TANÁCS HATÁROZATA

a Moldovának nyújtott makroszintű pénzügyi támogatásról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 308. cikkére,

tekintettel a Bizottság javaslatára[2],

tekintettel az Európai Parlament véleményére[3],

a Gazdasági és Pénzügyi Bizottsággal folytatott konzultációt követően,

mivel:

2. Moldova hatóságai elkötelezték magukat a gazdasági stabilizáció és a strukturális reformok mellett, amit a Nemzetközi Valutaalap (IMF) a 2006. május 5-én jóváhagyott, a szegénység csökkentésére és a növekedésre irányuló eszközön (PRGF) alapuló hároméves megállapodás révén támogat. Ezután a Párizsi Klubba tartozó hitelezők 2006. május 12-én megállapodást kötöttek Moldova bilaterális államadósságának a houstoni feltételek szerinti átalakításáról.

3. A moldovai hatóságok 2004 májusában elfogadtak egy, a gazdaság növekedésére és a szegénység csökkentésére irányuló stratégiai dokumentumot, amelyben középtávú kormányzati intézkedéseket határoztak meg.

4. Moldova társulási és együttműködési megállapodást írt alá az Európai Közösségekkel és annak tagállamaival, amely 1998. július 1-jén lépett hatályba.

5. A Moldova és az Európai Unió közötti kapcsolatok az európai szomszédsági politika keretein belül fejlődnek, ami a várakozások szerint a gazdasági kapcsolatok elmélyítéséhez vezet majd. Az EU és Moldova megállapodtak egy európai szomszédságpolitikai cselekvési tervben, amely az EU-Moldova kapcsolatok és a vonatkozó szakpolitikák tekintetében rövid és középtávú prioritásokat határoz meg.

6. Moldova a jelentősen romló külső gazdasági környezetből eredő lényeges finanszírozási kötelezettségekkel néz szembe.

7. A moldovai hatóságok kedvezményes alapon pénzügyi támogatást kértek a nemzetközi pénzügyi intézményektől, a Közösségtől és más bilaterális adományozóktól. Az IMF és a Világbank által nyújtott finanszírozás nem elégséges, így fennmarad egy lényeges finanszírozási rés, amelyet az ország fizetési mérlegének kiegyensúlyozása, az ország monetáris tartalékainak megerősítése és a kormányzat reformtörekvéseihez kapcsolódó politikai célkitűzések támogatása céljából fedezni kell.

8. Moldova különlegesen kedvező feltételű kölcsönökre és támogatásokra jogosult a Világbanktól és a Nemzetközi Valutaalaptól.

9. E feltételek fennállása miatt a Közösség Moldovának nyújtott makroszintű pénzügyi támogatását segély formájában kell rendelkezésre bocsátani, mivel ez a célszerű eszköz a kedvezményezett ország megsegítésére e kritikus helyzetben.

10. A Közösség ezen makroszintű pénzügyi támogatáshoz kapcsolódó pénzügyi érdekeinek hatékony védelme érdekében rendelkezni kell Moldova megfelelő intézkedéseiről az e támogatáshoz kapcsolódó csalás, korrupció és egyéb szabálytalanságok megelőzésére és az ellenük való küzdelemre vonatkozóan, valamint rendelkezni kell a Bizottság által végzett ellenőrzésekről és a Számvevőszék által végzett vizsgálatokról.

11. E támogatási segély felszabadítása a költségvetési hatóság hatáskörének sérelme nélkül történik.

12. E makroszintű pénzügyi támogatást a Bizottság kezeli a Gazdasági és Pénzügyi Bizottsággal együttműködve.

13. E határozat elfogadásához a 308. cikk kivételével a Szerződés nem rendelkezik hatáskörökről,

A KÖVETKEZŐKÉPPEN HATÁROZOTT:

1. cikk

14. A Közösség Moldova számára makroszintű pénzügyi támogatást nyújt 45 millió eurónyi segély formájában a moldovai fizetési mérleg javítása, és így a kormány gazdasági programjának végrehajtását akadályozó pénzügyi gondok enyhítése céljából.

15. E közösségi makroszintű pénzügyi támogatást a Bizottság kezeli a Gazdasági és Pénzügyi Bizottsággal szorosan együttműködve és oly módon, hogy az összhangban álljon a Nemzetközi Valutaalap (IMF) és Moldova között létrejött megállapodásokkal vagy egyezményekkel.

16. A Közösség pénzügyi támogatása az e határozat hatálybalépését követő első naptól számított két évig áll rendelkezésre. Amennyiben azonban a körülmények megkövetelik, a Bizottság, a Gazdasági és Pénzügyi Bizottsággal folytatott konzultációt követően, legfeljebb egy évvel meghosszabbíthatja a rendelkezésre állás időtartamát.

2. cikk

17. A Bizottságnak, a Gazdasági és Pénzügyi Bizottsággal folytatott konzultációt követően, hatáskörében áll megállapodni a moldovai hatóságokkal az e támogatáshoz kapcsolódó, egyetértési nyilatkozatba és segélymegállapodásba foglalt gazdaságpolitikai és pénzügyi feltételekről. E feltételeknek összhangban kell lenniük az 1. cikk (2) bekezdésében említett megállapodásokkal és egyezményekkel.

18. A közösségi támogatás végrehajtása során a Bizottság felügyeli az e közösségi makroszintű pénzügyi támogatás tekintetében lényeges moldovai pénzügyi intézmények, igazgatási eljárások, valamint külső és belső ellenőrző mechanizmusok hatékonyságát.

19. A Bizottság a Gazdasági és Pénzügyi Bizottsággal együttműködve, valamint az IMF-fel megvalósuló koordináció útján rendszeres időközönként ellenőrzi azt, hogy a jóváhagyott moldovai gazdaságpolitika összhangban áll-e a jelen támogatás célkitűzéseivel, és hogy e támogatás gazdaságpolitikai és pénzügyi feltételei kielégítő módon teljesülnek-e.

3. cikk

20. A Bizottság e támogatást három részletben bocsátja Moldova rendelkezésére.

21. Az első részletet a szegénység csökkentésére és a növekedésre irányuló eszközön alapuló, az IMF által támogatott gazdasági program és az EU-Moldova európai szomszédságpolitikai cselekvési terv kielégítő végrehajtásának feltételével szabadítják fel.

22. A második és minden további részletet a szegénység csökkentésére és a növekedésre irányuló eszközön alapuló, IMF által támogatott gazdasági program és az EU-Moldova európai szomszédságpolitikai cselekvési terv, valamint a 2. cikk (1) bekezdése értelmében a Bizottsággal való megállapodás szerinti bármely egyéb intézkedés kielégítő végrehajtása esetén szabadítják fel, legalább egy negyedévvel az előző részlet felszabadítása után.

23. A pénzt a Moldovai Nemzeti Bank részére kell kifizetni. A pénzeszközök végső kedvezményezettje a moldovai pénzügyminisztérium.

4. cikk

E támogatás végrehajtása az Európai Közösségek általános költségvetésére alkalmazandó költségvetési rendeletnek és végrehajtási szabályainak a rendelkezéseivel összhangban történik. A moldovai hatóságokkal megkötendő egyetértési nyilatkozat és segélymegállapodás rendelkezik Moldova megfelelő intézkedéseiről az e támogatáshoz kapcsolódó csalás, korrupció és egyéb szabálytalanságok megelőzésére és az ellenük való küzdelemre. Rendelkezik továbbá a Bizottság által végzett ellenőrzésről is – beleértve a helyszíni ellenőrzésekre és vizsgálatokra jogosult Európai Csaláselleni Hivatalt (OLAF) – és adott esetben a Számvevőszék által végzett, helyszínen végrehajtott pénzügyi ellenőrzésekről.

5. cikk

A Bizottság minden év augusztus 31-éig benyújtja az Európai Parlamentnek és a Tanácsnak az e határozat előző évi végrehajtásának értékeléséről szóló jelentést.

6. cikk

Ez a határozat az Európai Unió Hivatalos Lapjában való kihirdetésének napján lép hatályba.

Kelt Brüsszelben,

a Tanács részéről

az elnök

PÉNZÜGYI KIMUTATÁS

Szakpolitikai terület: 01. cím – Gazdasági és pénzügyek Tevékenység: 03 – Nemzetközi gazdasági és pénzügyek |

A FELLÉPÉS MEGNEVEZÉSE: MAKROSZINTű PÉNZÜGYI TÁMOGATÁS MOLDOVÁNAK |

1. KÖLTSÉGVETÉSI TÉTEL(EK) + MEGNEVEZÉS(EK)

01 03 02. jogcímcsoport — Makrogazdasági támogatás

2. ÁLTALÁNOS ADATOK

2.1. A fellépésre megítélt teljes keretösszeg (B rész): 45 millió EUR kötelezettségvállalásra

A 2007-ben rendelkezésre álló összeg (előzetes költségvetési tervezet): 79,591 millió euro kötelezettségvállalási előirányzatként és 100,814 millió euro kifizetési előirányzatként a 01 03 02. költségvetési soron, a 2007. évi költségvetés elfogadásától függ.

2.2. Alkalmazási időszak:

Kezdő év: 2007, utolsó év: 2008

2.3. A kiadások több évre vonatkozó becsült összege:

a) A kötelezettségvállalási előirányzatok/kifizetési előirányzatok (pénzügyi beavatkozás) indikatív ütemterve ( lásd 6.1.1. pont )

millió EUR ( három tizedesjegyig )

2007 | 2008 | 2009 | Összesen |

Kötelezettségvállalások | 45,000 | 45,000 |

Kifizetések | 30,000 | 15,000 | 45,000 |

b) Technikai és igazgatási segítségnyújtás és kiadási támogatás ( lásd 6.1.2. pont )

Kötelezettségvállalások | 0,030 | 0,030 | 0,060 |

Kifizetések | 0,030 | 0,030 | 0,060 |

Részösszeg a + b |

Kötelezettségvállalások | 45,030 | 0,030 | 45,060 |

Kifizetések | 30,030 | 15,030 | 45,060 |

c) A személyi és egyéb igazgatási kiadások teljes pénzügyi vonzata (lásd a 7.2. és a 7.3. pontot)

Kötelezettségvállalások/kifizetések | 0,165 | 0,165 | 0,330 |

ÖSSZESEN a+b+c |

Kötelezettségvállalások | 45,195 | 0,195 | 45,390 |

Kifizetések | 30,195 | 15,195 | 45,390 |

2.4. A pénzügyi programozással és a pénzügyi tervvel való összeegyeztethetőség

A javaslat összeegyeztethető a jelenlegi pénzügyi programozással.

2.5. A bevételre gyakorolt pénzügyi hatás

A javaslatnak nincs pénzügyi kihatása a bevételre.

3. KÖLTSÉGVETÉSI JELLEMZŐK

A kiadás típusa | Új | EFTA-hozzájárulás | Felvételt kérő országok hozzájárulásai | A pénzügyi terv fejezete |

Nem kötelező | Differenciált | NEM | NEM | NEM | 4. |

4. JOGALAP

A Szerződés 308. cikke

5. LEÍRÁS ÉS INDOKOLÁS

5.1. Közösségi beavatkozás szükségessége [4]

5.1.1. Célkitűzések

A javasolt támogatás Moldovának nyújtandó 45 millió eurónyi (az általános költségvetésből finanszírozott) közösségi segélyből áll, amely a moldovai fizetési mérleg javítására és a tartalékképzés rövid távú támogatására irányul a kereskedelmi és a folyó fizetési mérleg jelentős romlása miatt. A javasolt támogatás enyhíti Moldova pénzügyi gondjait, amelyek a PRGF-programnak, az EU-Moldova európai szomszédságpolitikai cselekvési tervnek és a kormány gazdaságélénkítésre és a szegénység megszüntetésére irányuló stratégiájának végrehajtásából erednek.

E támogatás kiegészíti azokat az összegeket, amelyeket Moldova a kormány gazdaságstabilizációs és strukturálisreform-program támogatására kapott az IMF-től, a Világbanktól, bilaterális adományozóktól és az EU-tól, az élelmiszer-ellátás biztonságára irányuló program költségvetési támogatási eleméből, továbbá kiegészíti a hitelezők által nyújtott adósságenyhítést.

5.1.2. Az előzetes értékeléssel kapcsolatosan hozott intézkedések

A Bizottság szolgálatai 2006. július–augusztusban előzetes értékelést végeztek (Gazdasági és Pénzügyi Főigazgatóság D3-as egysége).

5.1.3. Az utólagos értékelést követő intézkedések

A Közösség Moldovának nyújtott makroszintű pénzügyi támogatását utólagosan még nem értékelték.

5.2. A tervezett fellépés és a költségvetés bevonására vonatkozó rendelkezések

A támogatást közvetlen segély formájában nyújtják, amelyet három, illetve ha szükséges, négy részletben szabadítanak fel. Az első részletet a moldovai hatóságok és a Közösség között megkötendő egyetértési nyilatkozat alapján szabadítják fel. A soron következő részleteket a gazdaságpolitikai feltételek kielégítő teljesítése alapján szabadítják fel, a megelőző részlet felszabadítását követő negyedév elteltével.

A támogatáshoz kapcsolt mennyiségi teljesítménykritériumok megegyeznek a Moldova és az IMF között kötött PRGF-megállapodásban foglalt makrogazdasági keretek kritériumaival. Ennek megfelelően, ezen támogatás valamennyi részletének felszabadítását megelőzően, a Bizottság szolgálatai, együttműködve a nemzeti hatóságokkal és az IMF személyzetével, meggyőződnek arról, hogy a mennyiségi teljesítménykritériumokat tiszteletben tartották-e, illetve, hogy sor került-e új nyilatkozatokra.

Emellett a Bizottság megállapodik a hatóságokkal arról a néhány konkrét politikai feltételről, amelyeket teljesíteni kell a második és az esetleges többi részlet felszabadítása előtt. Ezen politikai feltételek összhangban állnak a Molddova és az IMF vagy a Világbank közötti megállapodásokkal vagy nyilatkozatokkal. E feltételek a jelenlegi tervek szerint főként az államháztartás irányításának reformjára és a közigazgatásra kell vonatkoznak. A Bizottság esetleg különösen fontos – az EU-Moldova európai szomszédságpolitikai cselekvési tervben ennek megfelelően meghatározott –specifikus ágazati szakpolitikák bevonását is megfontolhatja.

5.3. A végrehajtás módszerei

A támogatást közvetlen centralizált irányítással hajtja végre a Bizottság, állandó személyzetének segítségével.

6. PÉNZÜGYI KIHATÁS

6.1. A B. részre gyakorolt teljes pénzügyi kihatás (a teljes programozási időszak alatt)

A támogatás 01 03 02. költségvetési tételből teljesített kifizetései annak függvényében történnek, hogy Moldova az 5.2 pontban leírtak alapján megfelel-e a támogatás feltételeinek.

6.1.1. Pénzügyi beavatkozás

Kötelezettségvállalások (millió EUR, három tizedesjegyig)

Lebontás | 2007 | 2008 | 2009 | Összesen |

Moldovának nyújtott segélyrészletek | 45,000 | - | 45,000 |

ÖSSZESEN | 45,000 | 45,000 |

6.1.2. Technikai és igazgatási segítségnyújtás, támogatási kiadások és IT kiadások (kötelezettségvállalási előirányzatok)

2007 | 2008 | 2009 | Összesen |

1) Technikai és igazgatási segítségnyújtás |

Technikai segítségnyújtással foglalkozó hivatalok |

Egyéb technikai és igazgatási segítségnyújtás: - belső: - külső: amelyből számítógépesített irányítási rendszerek kiépítésére és üzemeltetésére |

Részösszeg 1 |

2) Támogatási kiadások |

a) Tanulmányok (működési értékelés) | 0, 030 | 0,030 | 0,060 |

b) Szakértői ülések |

c) Tájékoztatás és kiadványok |

Részösszeg 2 |

ÖSSZESEN | 0,030 | 0,030 | 0,060 |

6.2. A B. részben tervezett intézkedésekkel járó költségek kiszámítása (a teljes programozási időszak alatt)[5]

Kötelezettségvállalások (millió EUR, három tizedesjegyig)

Lebontás | Teljesítések típusa (projektek, ügyiratok) | Teljesítések száma (Az 1…n évekre összesen) | Átlagos egységköltség | Összköltség (Az 1…n évekre összesen) |

1 | 2 | 3 | 4=(2X3) |

1. fellépés - 1. intézkedés - 2. intézkedés 2. fellépés - 1. intézkedés - 2. intézkedés - 3. intézkedés stb. |

ÖSSZKÖLTSÉG |

7. A SZEMÉLYZETET ÉS AZ IGAZGATÁSI KIADÁSOKAT ÉRINTŐ HATÁS

7.1. A személyi állományt érintő hatás

A támogatás irányításához kapcsolódó feladatokat – ahol szükséges – a személyzet átcsoportosításával hajtják végre, a bizottsági személyzet létszámának emelése nélkül.

Foglalkoztatás jellege | A fellépés végrehajtására a meglévő és/vagy pótlólagos állományból kirendelendő létszám | Összesen | A fellépésből származó feladatok leírása |

Állandó létszámkeret | Ideiglenes létszámkeret |

Tisztviselők vagy ideiglenes személyzet | A B C | 1/3 | 1/3 | Például: egyetértési nyilatkozatok és segélymegállapodások előkészítése, kapcsolattartás a hatóságokkal és a nemzetközi pénzügyi intézményekkel, kapcsolattartás a működési értékelés külső szakértőivel, ellenőrző látogatások, a bizottsági személyzet jelentéseinek előkészítése, a támogatás irányításával kapcsolatos bizottsági eljárások előkészítése |

Egyéb állomány |

Összesen | 1/3 | 1/3 |

7.2. A személyi állományt érintő teljes pénzügyi kihatás

A személyi állomány típusa | Összeg (EUR) | Számítási mód * |

Tisztviselők Ideiglenes személyzet | 30 500 | 1/3 x éves átlagos kiadás egy A*5 – A*12 fokozatú tisztviselő esetében |

Egyéb állomány (a költségvetési tétel megjelölése) |

Összesen | 30 500 |

Az összegek tizenkét hónap összes kiadását jelölik.

7.3. A fellépésből származó egyéb igazgatási kiadások

Költségvetési tétel (szám és megnevezés) | Összeg euróban | Számítási mód |

Teljes keretösszeg (A7. cím) A0701 - Kiküldetések A07030 - Értekezletek A07031 – Kötelező bizottságok 1 A07032 – Nem kötelező bizottságok1 A07040 - Konferenciák A0705 - Tanulmányok és konzultációk Egyéb kiadások (nevezze meg) – utólagos értékelés | 10 000 125 000 | Évente két kiküldetés két személy részére A szolgáltatási szerződés 250 000 euróra becsült összköltsége |

Információs rendszerek (A-5001/A-4300) |

Egyéb kiadások - A. rész (nevezze meg) |

Összesen | 135 000 |

Az összegek tizenkét hónap összes kiadását jelölik.

1 Adja meg konkrétan a bizottság típusát és a csoportot, amelyhez tartozik.

I. Teljes éves költség (7.2 + 7.3) II. A fellépés időtartama III. A fellépés teljes költsége (I. x II.) | 165 500 € 2 év 331 000 € |

8. NYOMONKÖVETÉS ÉS ÉRTÉKELÉS

E támogatás makrogazdasági jellegű, felügyeletére és értékelésére a Bizottság egységes eljárásainak megfelelően kerül sor.

8.1. A nyomonkövetés rendszere

A fellépés Bizottság szolgálatai által végzett nyomon követése a hatóságokkal megkötendő egyetértési nyilatkozatban megállapított makrogazdasági és strukturális politikai mutatók alapján történik. A hatóságoknak rendszeresen tájékoztatniuk kell a Bizottság szolgálatait e mutatószámok alakulásáról. Az Európai Bizottság Kisinyovi Küldöttsége rendszeres tájékoztatást ad a támogatás felügyelete szempontjából lényeges ügyekről. A Bizottság szolgálatai szoros kapcsolatban maradnak az IMF-fel és a Világbankkal annak érdekében, hogy építhessenek ezen két szervezet Moldovában szerzett tapasztalataira és tevékenységeire.

8.2. A tervezett értékelés módja és menetrendje

A javasolt tanácsi határozat rendelkezik az ezen támogatási intézkedés végrehajtásának értékelését tartalmazó, Európai Parlamentnek és Tanácsnak címzett éves jelentésről. Továbbá, a tervek szerint a végrehajtási időszak lejárta után egy vagy két évvel a Bizottság vagy megfelelő megbízatással rendelkező képviselői végrehajtják a támogatás független, utólagos értékelését.

9. CSALÁS ELLENI INTÉZKEDÉSEK

A Bizottság szolgálatai valamennyi, a Közösség makroszintű pénzügyi támogatását élvező harmadik országban bevezettek egy, a pénzügyi folyamatok és igazgatási eljárások működési értékelésére szolgáló programot, az Európai Közösségek általános költségvetésére alkalmazandó költségvetési rendelet előírásainak teljesítése érdekében.

Az államháztartási területre vonatkozó multilaterális adományozói koordináció keretében a Bizottság részt vett Moldova megbízhatósági kockázatértékelésének finanszírozásában. A zárójelentés rövidesen rendelkezésre fog állni.

A Bizottság szolgálatai Moldovában fel fogják mérni az ilyen típusú támogatás szempontjából lényeges pénzügyi intézményrendszer és igazgatási eljárások megbízhatóságát, és meghatározzák, hogy megfelelő-e a makroszintű pénzügyi támogatásra vonatkozó hatékony és eredményes pénzgazdálkodási keretrendszer. A megbízhatósági kockázatértékelés következtetéseit, valamint az IMF és a Világbank idevágó jelentéseiből származó hozzáférhető következtetéseket figyelembe veszik ezen értékelés során. Ezzel összefüggésben a Bizottság szolgálatai dönthetnek úgy, hogy a megfelelő megbízatással rendelkező külső szakértők segítségével elvégzik a kedvezményezett hatóságok pénzügyi folyamatainak és igazgatási eljárásainak működési értékelését. A megbízhatósági kockázatértékelés és valószínűleg a működési értékelés eredményeit az államháztartás irányításának területére vonatkozó megfelelő feltételrendszer meghatározására fogják használni.

A Moldovának nyújtott makroszintű pénzügyi támogatás javasolt jogalapja csalást megelőző intézkedésekről is rendelkezik. Ezeket az intézkedéseket az egyetértési nyilatkozat és egy segélymegállapodás részletezi. A tervek szerint a hatékonyság, az átláthatóság és az elszámoltathatóság növelését célzó speciális politikai feltételeket csatolnak a támogatáshoz, elsősorban az államháztartás irányításának területén.

A makroszintű pénzügyi támogatás a Bizottság, beleértve az Európai Csaláselleni Hivatalt (OLAF) és az Európai Számvevőszék felelősségi körébe tartozó vizsgálati, ellenőrzési és pénzügyi ellenőrzési eljárások alá tartozik.

[1] A 2000. július 10-i 2000/452/EK (HL L 181., 2000.7.20., 77. o.) és a 2002. december 19-i 2002/1106/EK (HL L 351., 2002.12.28., 76. o.) tanácsi határozat.

[2] HL C (…)., (…)., (…). o.

[3] HL C (…)., (…)., (…). o.

[4] Bővebb információért lásd a különálló magyarázó megjegyzéseket.

[5] Bővebb információért lásd a különálló magyarázó megjegyzéseket.